Diari Oficial de la Generalitat Valenciana


Sumari del DOGV 6934, del 02-01-2013 (2012/11539)

RESOLUCIÓ de 18 de desembre de 2012, de la Direcció General de Recursos Humans, per la qual es convoca la borsa de treball temporal per al nomenament de personal laboral, grup D, auxiliar de manteniment.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6934

Data del DOGV
:   02-01-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/11824


Data del document
:   18-12-2012

Organisme emissor
:   Conselleria d'Hisenda i Administració Pública

Tipus de document
:   Resolució

Correcció d'errades

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 18 de desembre de 2012, de la Direcció General de Recursos Humans, per la qual es convoca la borsa de treball temporal per al nomenament de personal laboral, grup D, auxiliar de manteniment. [2012/11453]
L'article 6 de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball de l'administració de la Generalitat (DOCV 5184, 25.01.2006), establix que a l'acabament de cada procés selectiu d'ingrés en l'Administració de la Generalitat, la direcció general competent en matèria de funció pública dictarà una resolució, per la qual es convoquen les persones aspirants que hagen superat algun exercici o alguna part de les proves obligatòries i eliminatòries dels processos selectius, perquè, en el termini de 10 dies, aporten la documentació acreditativa dels mèrits a què es referix l'article 10 de la orde mencionada, sempre que no estiguen en actiu en la categoria que es convoca.
L'article 5 establix, per la seua banda, que les borses de treball d'ocupació temporal estaran constituïdes, d'una banda, pel personal que, havent participat en els processos selectius per a l'ingrés en l'Administració de la Generalitat, hagen aprovat algun exercici o alguna part de les proves de la fase d'oposició, obligatòries i eliminatòries i acrediten els requisits que li van ser exigits per a participar en el procés selectiu i, d'un altra banda, pel personal interí i contractat laboral temporal cessat, així com el personal que resulte desplaçat, sempre que acrediten la seua participació en els processos respectius corresponents.
Per mitjà de l'Orde de 21/2010, d'1 de desembre, de la Conselleria de Justícia i Administracions Públiques (DOCV 6422, 22.12.2010), es van convocar proves selectives d'accés al grup D, sector laboral, torn d'accés lliure i discapacitats (Convocatòria 56/08) i torn de promoció interna (Convocatòria 57/08).
Derivada de les proves selectives esmentades, es van dictar les resolucions de 8 de març de 2012 (DOCV 6742, 27.03.2012), de la Conselleria d'Hisenda i Administració Pública, per les qual es van publicar les relacions de persones aspirants que van superar estes proves.
En virtut d'això, i fent ús de les facultats que té conferides, esta Direcció General de Recursos Humans resol:
Primer. Convocatòria de la borsa de treball temporal
Convocar la constitució de la borsa de treball temporal per a la contractació de personal laboral, grup D, auxiliar de manteniment, a fi que, quan les necessitats del servici ho requerisquen, puguen proveir-se provisionalment llocs de treball classificats per a la seua provisió pel personal esmentat de l'Administració de la Generalitat, de conformitat amb el que establix l'Orde de 17 de gener de 2006, de la Conselleria de Justícia, Interior i Administracions Públiques, reguladora de l'expressada matèria.
Segon. Integrants
La borsa a què es referix l'apartat anterior estarà integrada per les persones que a continuació s'indiquen:
1. Aspirants que hagen superat l'exercici de la fase d'oposició del procediment selectiu d'accés al grup D, naturalesa laboral, auxiliar de manteniment, torn d'accés lliure i discapacitats, Convocatòria 56/08 i torn de promoció interna, Convocatòria 57/08, que no estiguen en actiu en el moment de la sol·licitud en llocs de treball de la mateixa naturalesa jurídica, grup i categoria laboral de l'administració de la Generalitat les competències de la qual en matèria de personal siguen exercides per la Conselleria d'Hisenda i Administració Pública.
2. El personal laboral temporal desplaçat o cessat en llocs de la mateixa naturalesa jurídica, grup, i categoria laboral que hagen sigut contractats de la borsa de la Direcció General de Recursos Humans i que haja participat en el procediment selectiu anteriorment mencionat, cosa que es comprovarà d'ofici, i no és procedent la seua inclusió en cas contrari.
3. Únicament s'entendrà que una persona ha participat en el procediment selectiu quan el seu exercici haja sigut qualificat per l'òrgan de selecció de la convocatòria mencionada.
Tercer. Requisits
1. Per a formar part de la borsa cal tindre els requisits exigits en la convocatòria de les proves selectives d'accés al grup D, sector laboral, auxiliar de manteniment, a què es fa referència en el resolc anterior. A més, per a la seua contractació com a personal laboral, s'hauran de tindre els requisits del lloc a exercir.
2. La possessió del requisit de titulació s'acreditarà dins del termini de presentació de sol·licituds, llevat que ja conste acreditat i inscrit en el Registre de Personal de l'Administració de la Generalitat, en este cas serà suficient al·legar-ho. La resta dels requisits exigits hauran d'acreditar-se abans de la seua contractació, en el termini que a este efecte es concedisca.
3. L'orde de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que es desenrotlla en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produïx entre persones discapacitades, es triarà la de més percentatge de discapacitat. Si encara persistira l'empat, caldrà ajustar-se a la puntuació obtinguda en cada apartat del barem començant pel primer. Si persistix l'empat, es dirimirà a favor de la persona sol·licitant de més edat.
Quart. Barem de mèrits
Les persones aspirants seran ordenades prenent en consideració els mèrits i les situacions següents:
1. Experiència professional:
- Temps de servicis prestats en llocs de treball de naturalesa laboral, classificats per a la seua provisió per personal de grup D, auxiliar de manteniment, les competències de la qual en matèria de personal siguen exercides per la Conselleria d'Hisenda i Administració Pública segons el que establix l'article 9 de la Llei 10/2010, de 9 de juliol, de la Generalitat d'Ordenació i Gestió de la Funció Pública Valenciana: 0,35 punts per cada mes complet de servici en actiu.
- Temps de servicis prestats en llocs de treball de l'Administració de la Generalitat, les competències del qual en matèria de personal s'exercisquen per la Conselleria d'Hisenda i Administració Pública, segons el que establix l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana no previstos en l'apartat anterior: 0,13 punts per cada mes complet de servici en actiu.
- Temps de servicis prestats en altres administracions públiques, en llocs de treball de naturalesa laboral, classificats per a la seua provisió per personal de grup D, auxiliar de manteniment: 0,05 punts per cada mes complet de servici en actiu.
El màxim de punts a obtindre per este apartat serà de 28 punts.
2. Proves selectives:
Per superació de l'exercici de la fase d'oposició del procés selectiu per a l'ingrés en l'administració de la Generalitat, grup D, auxiliar de manteniment, sector laboral, Convocatòria 56/08, torn d'accés lliure i discapacitats i 57/09 torn de promoció interna: 13 punts.
3. Valencià:
El coneixement de valencià es puntuarà d'acord amb la distribució següent:
- Certificat de coneixements orals: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de més nivell.
4. Idiomes comunitaris:
- Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la Universitat, de llicenciatura en les distintes filologies, o de mestre: especialitat llengües estrangeres, sempre que estos títols no hagen sigut objecte de valoració per un altre apartat del barem.
5. Altres titulacions oficials:
Per la possessió addicional d'altres títols acadèmics iguals o superiors a més de l'exigit per a l'exercici dels llocs a cobrir: 1,5 punts per títol addicional expedit oficialment fins a un màxim de 3 punts. Es requerirà, en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumirà la possessió de les de nivell inferior.
La superació de les proves d'accés als diferents nivells educatius, únicament s'entendran vàlides com a compliment del requisit d'accés, quan no s'estiga en possessió de la titulació exigida i, en cap cas, seran valorades com a mèrit.
6. Personal discapacitat:
- Quan el grau de discapacitat siga igual o superior al 33 per cent: 5 punts.
- Quan el grau de discapacitat siga igual o superior al 65 per cent: 10 punts.
Quint. Acreditació dels mèrits i situacions
Els mèrits que s'acaben de relacionar s'acreditaran:
1. Experiència professional: certificats oficials expedits per l'òrgan competent de l'administració corresponent.
Només als efectes d'este barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de sol·licitud d'integració en la borsa.
Respecte dels servicis prestats en llocs de treball de l'Administració de la Generalitat, gestionats per la Direcció General de Recursos Humans, seran comprovats d'ofici.
2. Proves selectives: sense perjuí que s'al·legue per les persones sol·licitants, es comprovarà d'ofici la superació de l'exercici de la fase d'oposició per cada aspirant.
3. Valencià: certificats oficials expedits o homologats per la Junta Qualificadora de Coneixements de Valencià. Únicament es valoraran els certificats provisionals, en tant que la Junta Qualificadora de Coneixements de València no haja expedit els corresponents certificats definitius.
4. Idiomes comunitaris: títols oficials expedits o homologats per òrgan competents o certificats oficials emesos per les escoles oficials d'idiomes. Les paperetes no serviran com a acreditació.
5. Altres titulacions: fotocòpia compulsada del títol acadèmic oficial expedit per òrgan competent.
En aquells supòsits en què l'expedició del títol estiga en tràmit, la titulació es podrà acreditar per mitjà de la presentació del certificat acadèmic d'acabament d'estudis expedit per la Universitat, junt amb el rebut d'abonament de les taxes corresponents.
Respecte de les titulacions acadèmiques no universitàries, si no es presenta el títol oficial, es podrà acreditar esta titulació per mitjà de certificat de l'autoritat educativa competent, en el qual haurà de constar necessàriament el número de registre, el número de sèrie i la data d'expedició, i, si és el cas, la indicació del llibre i el foli.
En el supòsit d'estar en tràmit l'expedició del títol, podrà presentar-se el certificat acadèmic d'acabament d'estudis expedit per l'òrgan competent junt amb el rebut de l'abonament de les taxes corresponents.
6. Personal discapacitat:
- Certificat justificatiu del grau de discapacitat igual o superior al 33 per cent expedit per l'òrgan competent.
- Certificat de capacitats als efectes de demanda d'ocupació o, si és el cas, l'acreditació d'haver-lo sol·licitat.
Tota la documentació haurà d'estar degudament confrontada. En cas contrari, es considerarà que no s'ha presentat.
Sext. Sol·licituds de participació i procediment de constitució
1.Todas les persones aspirants hauran de presentar la sol·licitud d'inscripció, el full d'autobaremació i la documentació acreditativa de la possessió del requisit de titulació i dels mèrits al·legats, si no constaren inscrits en el Registre de Personal de l'Administració de la Generalitat, en el termini de deu dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana, en les seus de la Conselleria d'Hisenda i Administració Pública d'Alacant, Castelló, València o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
2. La Comissió de Seguiment de les Borses de Treball Temporal prevista en l'article 12 de l'Orde de 17 de gener de 2006, de la Conselleria de Justícia, Interior i Administracions Públiques, analitzarà les sol·licituds d'inclusió que s'hagen produït i efectuarà la baremació de mèrits al·legats per les persones aspirants, i es procedirà a la seua integració en la borsa d'acord amb la puntuació obtinguda. La composició provisional d'esta es farà pública en la pàgina web de la Direcció General de Recursos Humans i en els taulers d'anunci de la seu central i direccions territorials de la Conselleria d'Hisenda i Administració Pública .
3. Les persones aspirants disposaran d'un termini de 10 dies hàbils comptadors des de l'endemà de la publicació de la llista provisional per a formular les al·legacions que estimen oportunes. La Comissió de Seguiment estudiarà les al·legacions presentades i, en el termini màxim d'un mes, formularà una proposta de llista definitiva a la Direcció General de Recursos Humans, que dictarà una resolució i n'ordenarà la publicació en els llocs indicats anteriorment.
4. Una vegada acabat el termini establit en el punt primer, el personal laboral que cesse en llocs que hagen sigut proveïts des de la Direcció General de Recursos Humans, de la mateixa naturalesa jurídica, grup, i categoria laboral de la borsa convocada, disposarà d'un termini de 10 dies hàbils, comptadors a partir de la data de la notificació del cessament, o del cessament si este fóra posterior, per a presentar davant de la Comissió de Seguiment de les Borses de Treball Temporal, la sol·licitud d'inscripció en la borsa i el full d'autobaremació junt amb la documentació acreditativa de la possessió del requisit de titulació i dels mèrits al·legats.
Els mèrits hauran d'haver-se obtingut amb anterioritat a l'acabament del termini de presentació de sol·licituds que s'obri amb la publicació de la present resolució.
El personal cessat que no presente la sol·licitud d'incorporació en el termini previst es considerarà que ha desistit del seu dret.
5. Els models de sol·licitud d'inscripció i de full d'autobaremació als quals es referixen els punts precedents, s'adjunten com annexos I i II a la present resolució.
Els mèrits que no consten inscrits i que no s'acrediten de la manera establida en l'apartat quint no es valoraran.
Sèptim. Àmbit territorial de la borsa
1. L'àmbit territorial d'esta borsa de treball és de caràcter provincial i la provisió de llocs, amb caràcter temporal, s'efectuarà segons el que establix l'article 3 i concordants de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball en l'administració de la Generalitat.
2. Sense perjuí del que s'ha indicat en el punt anterior, les persones interessades a obtindre destí a la província o a les províncies diferents de les del seu domicili, hauran de fer-ho constar en la sol·licitud d'inscripció, i s'haurà de respectar l'orde de prelació segons la puntuació, amb independència de quin siga el domicili de la persona aspirant.
Octau. Normes de funcionament
Esta borsa s'ajustarà en el seu funcionament al que establix l'article 14 de l'Orde de 17 de gener de 2006, de la Conselleria de Justícia, Interior i Administracions Públiques, i també als criteris de la Comissió de Seguiment de Borses.
Nové. Borses anteriors
De conformitat amb el que establix la disposició transitòria segona de l'orde esmentada en l'apartat anterior, a partir de la constitució definitiva de la present borsa, quedarà sense efecte la d'esta categoria laboral que estiguera en vigor amb anterioritat.
Esta resolució posa fi a la via administrativa i contra la qual es pot interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de la publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si no s'hi recorre en reposició i d'acord amb el que establixen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, les persones interessades poden interposar recurs contenciós administratiu davant del Jutjat del Contenciós Administratiu de València, en el termini de dos mesos comptadors des de l'endemà de la publicació d'esta resolució.
Les citacions en els recursos contenciosos administratius que se substancien contra esta resolució es faran per mitjà de la inserció del corresponent edicte en el Diari Oficial de la Comunitat Valenciana.
València, 18 de desembre de 2012.- La directora general de Recursos Humans: Ana Brugger Navarro.
ANNEX I / ANEXO IANNEX II / ANEXO II